ལ་སྟོད་གུང་ཐང་ཕྱོགས་སུ་
འབྱུང་༔ ལྷ་སྲས་གདུང་བརྒྱུད་དམ་པ་ཀུན༔ སྐྱིད་མོ་ལུང་དང་ཀུ་ཐང་ཙམ༔ རོང་བཙན་ཀུན་ལ་གནས་ཆོས་ཤིག༔ གཡུར་ལུང་ཁྲ་འབྲུག་ཡན་ཆད་དུ༔ བདུད་ཀྱི་ཇག་པ་ལན་བདུན་འགྱེད༔ དེ་ནས་
དབུས་གཙང་རྣམས་སུ་ཡང་༔ ཧོར་གྱི་ཚང་འཆའ་ནང་འཁྲུག་བྱེད༔ མདོ་ཁམས་རྣམས་སུ་འཁྲུག་པ་ན༔ རི་ཁ་ཕན་ཚུན་འཐབ་པ་ཙམ༔ ཀོང་པོའི་ཡུལ་དུ་ནང་འཁྲུག་ནི༔ མཚོན་རྩེ་ནམ་མཁའི་སྐར་

མདའ་འབྱུང་༔ རོང་དང་མོན་ཁའི་ཕྱོགས་ལ་ནི༔ ཤིང་ཁྱིམ་མེ་ཡི་ཚོགས་ཀྱིས་འཇོམས༔ ང་ཡི་ཆོས་བྱེད་དམ་པ་ཀུན༔ རི་རོང་གངས་རོང་ནགས་རོང་དང་༔ པདྨའི་སྦས་ཡུལ་རྣམས་ལ་བདེ༔ ཞི་ལྷག་
བསམ་གཏན་ངང་གིས་འཕེལ༔ འཇིག་རྟེན་གཡེང་བའི་ལས་རྣམས་སྤོང་༔ འགྲོ་ཕན་གཞན་ཕན་ངང་གིས་འབྱུང་༔ ཚེ་གཅིག་སངས་རྒྱས་ཐེ་ཚོམ་མེད༔ དགེ་བྱེད་འཁོར་བ་ངང་གིས་ཆོད༔ བོད་ཀྱི་དགེ་
བྱེད་དམ་པ་ཀུན༔ པདྨའི་སྙིང་ཏིག་སེམས་ལ་ཞོགས༔ རང་འཚེང་གཞན་འཚེང་ཐམས་ཅད་འཚེང་༔ འཚེང་བས་སྙིང་ལ་དེ་ལྟར་ཞོགས༔ བོད་ཀྱི་དགེ་བྱེད་ཐམས་ཅད་ལ༔ སྙིང་གཏམ་སྨྲས་པའི་ཞལ་
གདམས་ཏི་ཀའོ༔ ༔ ལྷ་སྲས་ཀྱིས་ཞུས་པ༔ མ་ཧཱ་གུ་རུ་ལགས༔ ད་དུང་བོད་འབངས་རྣམས་ལ་ཞལ་གྱི་གདམས་པ་གནང་བ་མཁྱེན༔ ཞེས་ཞུས་པས༔ གྷུ་རུས་བཀའ་སྩལ་པ༔ ད་དུང་ལྷ་སྲས་བོད་
ཀྱི་རྗེ༔ མ་འོངས་སྙིགས་མའི་དུས་དག་ཏུ༔ དུས་ངན་དེ་འདྲ་བྱུང་བའི་ཚེ༔ འཁོར་དང་ནོར་ལ་ཞེན་པ་ཚོ༔ སྣང་བ་འཁྲུལ་ཏེ་སྐྱུག་ཀྱང་ལོག༔ མཐའ་དམག་དབུས་སུ་སླེབ་པའི་ཚེ༔ ཞེན་པ་ཅན་ལ་སྐྱུག་
རེ་ལོག༔ གནས་དགོན་དཔེ་དཀར་འཛིན་པའི་དུས༔ མོ་བཙུན་ཞེན་ཆགས་ཅན་ལ་སྐྱུག་རེ་ལོག༔ མི་མགོ་བཤན་པས་བྱེད་པའི་དུས༔ ལས་ལོག་སྡིག་མཁན་ཚོ་ལ་སྐྱུག་རེ་ལོག༔ སྐུ་གསུང་ཐུགས་ཀྱི་རྟེན་

༄༅༔ ༔མཆོད་ཉམས་པའི་དུས༔ ལྷ་སྐུ་དཔེ་ཆགས་ཚོ་ལ་སྐྱུག་རེ་ལོག༔ ད་དུང་ནོར་ལ་ཞེན་ཅིང་འཁོར་ལ་ཆགས་པ་ཚོ༔ ཡུལ་ལ་ཞེན་ཅིང་རྟག་ཏུ་རེ༔ རི་ཁྲོད་དགོན་པ་རྒྱབ་ཏུ་བསྐྱུར་༔
རྟག་འཛིན་ཅན་ཚོར་སྐྱུག་རེ་ལོག༔ སྦས་པའི་ཡུལ་ལ་མི་འགྲོ་བར༔ ཁྱིམ་ལ་ཆགས་པ་ཚོ་ལ་སྐྱུག་རེ་ལོག༔ ཅི་གསུང་བཀའ་བཞིན་མི་བསྒྲུབ་པ༔ བོད་ཀྱི་ཞེན་ཆགས་ཅན་ལ་སྐྱུག་རེ་ལོག༔ ཞེན་ཆགས་
མ་བྱེད་སྦས་ཡུལ་ལུང་པ་འགྲིམས༔ ཞེན་ཅིང་ཆགས་པ་འཁོར་བ་ཡིན༔ ཞེན་མེད་གཡེང་མེད་ངང་དུ་ཞོགས༔ ཅིར་མེད་ཟང་ཐལ་ངང་དུ་ཞོགས༔ རྩིས་མེད་རྒྱ་ཡན་ངང་དུ་ཞོགས༔ ཅེས་གསུངས༔ ཡང་
ལྷ་སྲས་མུ་ཁྲི་བཙད་པོས་ཞུས་པ༔ མ་ཧཱ་གུ་རུ་ལགས༔ དེ་འདྲའི་དུས་ངན་འབྱུང་བ་སེམས་མ་དགའ༔ ད་དུང་ཀྱང་བོད་རྣམས་ཀྱི་བྱ་བ་ཇི་ལྟར་བྱེད༔ གནས་གང་ལ་འགྲོ༔ དུས་གསུམ་མཁྱེན་པས་གསལ་
པོར་ལུང་བསྟན་དུ་གསོལ༔ ཞེས་ཞུས་པས༔ མ་ཧཱ་གྷུ་རུས་བཀའ་སྩལ་པ༔ ཉོན་ཅིག་ལྷ་སྲས་བོད་ཀྱི་རྗེ༔ ཚེ་ཚད་ལྔ་བཅུ་ཁ་རལ་དུས༔ བོད་ལ་འགོང་པོའི་སྤྲུལ་པ་ནི༔ མང་པོ་འབྱུང་བའི་རྟགས་རྣམས་
སུ༔ ལོག་ཆོས་སྤྱོད་པ་ཇི་སྙེད་བྱེད༔ བསྟན་པ་ཐབས་ཀྱིས་སྨོད་པ་དང་༔ ཤ་ཁྲག་གྲོན་མོར་འཐུང་བ་དང་༔ ལྷ་ཁང་གཙུག་ལག་ཁང་རྣམས་བཤིག༔ རྒྱལ་བའི་སྐུ་ཤ་མགར་བས་འཁྱེར༔ འཕྱོར་མའི་

སལ་སིལ་བརྡུང་བར་བྱེད༔ ཆོས་གོས་འོག་ཏུ་བུ་ཆུང་རྙོལ༔ གཙུག་ལག་ཁང་ལ་འཁྲུག་ཁང་བྱེད༔ གསེར་ཆོས་བཞུ་ནས་ཁྲོམ་དུ་འཚོང་༔ གསང་སྔགས་ཆོས་བཤད་བླ་མ་ལ༔ དམ་ཆག་མི་རྩི་དྲིན་མེད་
ཟེར༔ ལོག་པའི་སྤྱོད་པ་ངང་གིས་འཕེལ༔ རི་ཀླུང་མེད་པར་ཨར་ཇག་འགེངས༔ མངའ་རིས་སྟོད་དུ་རྨེ་གསོད་འབྱུང་༔ བདུད་ཀྱི་བྱིན་གྱིས་བརླབས་པའི་རྟགས༔ ཆོས་བྱེད་ཉི་ཟླ་ཙམ་ལས་མེད༔ མི་
ཕྱེད་ཕལ་ཆེར་སེར་ཆས་གྱོན༔ མཁན་སློབ་དྲུང་དུ་བསླབ་པ་ལེན༔ སྡོམ་པ་བསྲུང་བྱ་སྤུ་ཙམ་མེད༔ ཆོས་གཟུགས་སྤྱོད་པ་སྣ་ཚོགས་བྱེད༔ བུད་མེད་ཁྱི་ལྟར་རོལ་བ་དང་༔ ངག་ཏུ་འཁྲུལ་གཏམ་རྒྱུན་མི་
འཆད༔ ཡིད་ཀྱིས་ཉོན་མོངས་བག་ཆགས་སྤེལ༔ ཆོས་གཟུགས་འཚོང་འདུས་གྲོང་ཁ་འཁེངས༔ བཤན་པ་མི་འབོད་རང་བཤན་བྱེད༔ འཚོང་དང་ཁེ་སྤོགས་ལ་སོགས་པ༔ མི་དགེའི་སྤྱོད་པ་སྣ་ཚོགས་
བྱེད༔ ཤ་ཁྲག་ཆང་ལ་བག་མེད་སྤྱོད༔ ལྷ་ཁང་གཙུག་ལག་ཁང་རྣམས་སུ༔ ཤ་ཆང་བུད་མེད་སྤྱོད་པར་བྱེད༔ དེ་རྣམས་མ་ལུས་ཐམས་ཅད་ནི༔ བདུད་ཀྱིས་བྱིན་གྱིས་བརླབས་པའི་རྟགས༔ ད་དུང་
གསན་དང་ལྷ་སྲས་རྗེ༔ བོད་ཀྱི་ཆོས་པ་རྣམས་ཀྱིས་ཀྱང་༔ ཆོས་ཀྱི་ཁ་འཛིན་སོ་སོར་བྱེད༔ ལ་ལས་ལུང་གི་ཆོས་ལ་གནོད༔ ལ་ལས་རྟོགས་པའི་ཆོས་ལ་གནོད༔ ཆོས་དང་མི་མཐུན་སྣ་ཚོགས་བྱེད༔

༄༅༔ ༔སངས་རྒྱས་མ་གསུངས་སྣ་ཚོགས་བྱེད༔ འགོང་པོ་སྤུན་དགུས་བསྒྱུར་བའི་རྟགས༔ ད་དུང་གསན་དང་ལྷ་སྲས་རྗེ༔ གསང་སྔགས་བྱེད་པར་འདོད་པ་ཡིས༔ གདམས་ངག་ཞུ་
ཟེར་མང་པོ་འབྱུང་༔ བྱུང་སྟེ་ཡོངས་རྫོགས་མི་སྨིན་ནོ༔ སྔགས་པར་འདོད་པ་མང་པོ་འབྱུང་༔ ལྷ་བསྙེན་སོང་བ་ཉུང་ངུ་འབྱུང་༔ གྲུབ་ཐོབ་ཡིན་ཟེར་མང་འབྱུང་སྟེ༔ གྲུབ་པ་ཐོབ་པ་ཉུང་དུ་འབྱུང་༔ ལྟ་བའི་
གདེང་ནི་མ་ཆོད་པའི༔ རྟོགས་ལྡན་ཁྲེལ་མེད་མང་དུ་འབྱུང་༔ སྒོམ་པའི་དྲོད་ནི་མ་རྙེད་པའི༔ བཟང་འདོད་རློམ་པ་མང་དུ་འབྱུང་༔ སྤྱོད་པའི་བླང་དོར་མི་ཤེས་པའི༔ སློབ་དཔོན་ཆས་འཛིན་མང་དུ་འབྱུང་༔
དེ་རྣམས་ཆོས་པར་མིང་བཏགས་ནས༔ སྤྱོད་པ་ཆོས་དང་ཅི་འགལ་བྱེད༔ ཆགས་མེད་ཞེན་མེད་ཡིན་ཟེར་ནས༔ འཁོར་དང་ལོངས་སྤྱོད་ཉིད་ལ་སྲེད༔ གསང་སྔགས་གསང་བའི་སྤྱོད་པ་རྣམས༔ མི་ནག་
སྐྱེ་བོས་གྲོང་དུ་ངོམས༔ གསང་སྔགས་གསང་བའི་ཚིག་རྣམས་དང་༔ ལྷ་ཡི་སྙིང་པོ་གསང་ཚིག་རྣམས༔ ཆང་གྲལ་སྐྱེ་བོའི་གསེབ་ཉིད་དུ༔ མགུར་དང་གླུ་ཡི་ཚུལ་དུ་ལེན༔༔ ལྷ་སྐུའི་ཕྱག་མཚན་བྲོ་ལྟར་
འཁྲབ༔ དབེན་གནས་རི་ཁྲོད་མི་འགྲིམས་པར༔ མི་ནག་སྐྱེ་བོའི་གྲོང་ཡུལ་དུ༔ ཤ་ཆང་འདོད་ལ་ཚད་ལས་སྲེད༔ དགོན་པ་ཆགས་སྡང་འཕེལ་བའི་གནས༔ འདུ་འཛི་འཛོམས་སར་ཞེ་ས་བསྐྱེད༔ སྤྱོད་པ་

དུག་ལྔའི་ལས་ལ་སྤྱོད༔ འཇིག་རྟེན་ཁྱིམ་པ་ཕལ་པ་ཡིས༔ མགོ་བསྐོར་བྱེད་པའི་སློབ་དཔོན་དེ༔ བདུད་ཀྱིས་བྱིན་གྱིས་བརླབས་པ་ཡིན༔ དུས་ངན་དེ་འདྲ་བྱུང་བའི་དུས༔ ཆོས་ལ་འཇུག་པར་འདོད་པ་
རྣམས༔ པདྨས་སྙིང་གི་ཏི་ཀ་བཤད༔ མཁས་པར་འདོད་པའི་ཆོས་པ་ཡང་༔ སྡེ་སྣོད་གསུམ་གྱི་ཆོས་སྒོར་ཞུགས༔ བསྲུང་བྱ་ཡལ་བར་མ་འདོར་ཅིག༔ བསྲུང་བྱ་ཡལ་བར་འདོར་བ་ན༔ བདུད་ཀྱིས་བྱིན་
གྱིས་བརླབས་པ་ཡིན༔ རིག་འཛིན་སྔགས་སྒོར་ཞུགས་པ་རྣམས༔ སྒོ་གསུམ་ལྷ་ཡི་དཀྱིལ་འཁོར་དང་༔ སྐད་ཅིག་ཙམ་ཡང་མ་བྲལ་བགྱི༔ སྒོ་གསུམ་དཀྱིལ་འཁོར་མི་ལྡན་པའི༔ སྔགས་པར་འདོད་ཀྱང་
བདུད་ཀྱིས་བསླུས༔ ཟབ་མོ་གསང་བའི་སྒོར་ཞུགས་ནས༔ སྣང་སྟོང་ཟུང་འཇུག་རྫོགས་རིམ་བསྒོམ༔ ཡ་གྱལ་སྒོམ་ཡང་བདུད་ཀྱིས་བསླུས༔ འབྲས་བུའི་ས་ལ་ཕྱིན་པ་ཡི༔ སྔགས་པར་འདོད་པའི་རྣལ་
འབྱོར་ཀུན༔ ཀ་དག་སྤྲོས་བྲལ་མཁའ་དབྱིངས་ལ༔ བློ་བྲལ་འཛིན་མེད་ངང་དུ་སྐྱོང་༔ འཛིན་བཅས་སྐྱོང་བ་བདུད་ཀྱི་ལས༔ རྒྱུ་དང་འབྲས་བུ་ལམ་རྣམས་ཀྱིས༔ སྔགས་པ་ཆེ་འབྲིང་ཆུང་གསུམ་རྣམས༔
ལྟ་བ་མཐོ་ཡང་སྡིག་ལ་འཛེམས༔ སྡིག་ལ་མི་འཛེམས་བདུད་ཀྱིས་བསླུས༔ སློབ་དཔོན་ཆ་ལུགས་འཛིན་པ་རྣམས༔ བཀའ་དང་ལུང་ལ་ཞིབ་ཏུ་ཆོད༔ བཀའ་མེད་ལུང་མེད་ཆོས་སྤྱོད་རྣམས༔ དེ་ནི་བདུད་

༄༅༔ ༔ཀྱིས་བསླུས་པ་ཡིན༔ གཡོ་སྒྱུའི་ཆོས་སྤྱོད་ནམ་ཡང་སྤོང་༔ བཀའ་ཐོབ་ལུང་ཐོབ་ཡོད་པ་ཡིས༔ དཔེ་བྲིས་ཉམས་ལེན་རེམ་དུ་བགྱི༔ བླ་མའི་སྐྱབས་འགྲོ་མན་ཆད་ནས༔ བསྔོ་
བ་སྨོན་ལམ་ཡན་ཆད་ཀྱིས༔ ཆོས་ལ་རིམ་བཞིན་མ་ནོར་ཆོད༔ སྐྱབས་འགྲོའི་སྡོམ་པ་མ་ལུས་བཟུང་༔ བྱང་ཆུབ་མཆོག་ཏུ་སེམས་བསྐྱེད་ནས༔ ཅི་ཡོད་མཚན་ལྡན་རྗེ་ལ་ཕུལ༔ ཀ་དང་ལྟ་བས་གཞི་
བཟུང་ནས༔ གང་ཤར་འཛིན་མེད་ངང་དུ་སྐྱོང་༔ དེ་རྣམས་སྙིང་གི་ཏི་ཀ་ཡིན༔ ཡང་ཅིག་ལྷ་སྲས་གསན་མཛོད་དང་༔ བསྐྱེད་རིམ་བརྟན་པ་མ་ཐོབ་པའི༔ མྱུར་དུ་དངོས་གྲུབ་མ་རེ་མཛོད༔ ཀ་དག་ལྟ་བ་
མ་བསྐྱངས་པའི༔ ཆོས་སྐུའི་གོ་འཕང་མ་རེ་མཛོད༔ ལྷུན་གྲུབ་འོད་གསལ་མ་བསྒོམ་པའི༔ ཕུང་པོ་ཟག་མེད་མ་རེ་མཛོད༔ རྩ་ཐིག་རླུང་གསུམ་མ་བསྒོམ་པའི༔ བདེ་སྟོང་ཉམས་མྱོང་མ་རེ་མཛོད༔ དམ་
པའི་ཆོས་ལ་མ་སྦྱངས་པའི༔ འབྲས་བུ་སངས་རྒྱས་མ་རེ་མཛོད༔ འཁོར་བ་རྒྱབ་ཏུ་མ་སྐྱུར་བའི༔ མྱ་ངན་འདས་སུ་མ་རེ་མཛོད༔ གཅིག་པོར་དབེན་པ་མ་འགྲིམས་པའི༔ སོ་སོད་བདེ་མོ་མ་རེ་མཛོད༔
དཔོན་སློབ་མ་ལུས་ཐམས་ཅད་ནི༔ རྦབ་ཏུ་མ་ལྷུང་ཙམ་རེ་མཛོད༔ དེ་ནི་པདྨའི་སྙིང་ཐིག་ཡིན༔ ད་དུང་ལྷ་སྲས་གསན་མཛོད་དང་༔ ཐུགས་ངལ་མི་དགོས་གློད་པར་ཞུ༔ དུས་ངན་དེ་འདྲ་འབྱུང་བའི་དུས༔

དེ་ཡི་ཁ་གནོན་ཟབ་མོ་ནི༔ ང་ཡི་གཏེར་ཆོས་ཟབ་མོ་རྣམས༔ རིམ་བཞིན་རྡོལ་ནས་འགྲོ་བ་འདྲེན༔ སྐལ་ལྡན་མང་པོའི་དོན་བྱེད་འགྱུར༔ གཏེར་ཆོས་སྤྱོད་པའི་སྤྲུལ་སྐུ་ནི༔ པདྨ་ང་ཡི་རྒྱལ་ཚབ་ཡིན༔ དེ་
རྣམས་བདུད་ཀྱི་ཁ་གནོན་ཡིན༔ ཐུགས་ངལ་མ་མཛད་ལྷ་སྲས་རྗེ༔ ཀ་དག་ངང་དུ་གློད་པར་ཞུ༔ འཁྲུལ་མེད་རང་ས་མ་ཟིན་ན༔ རྣམ་རྟོག་འཁྲུལ་པ་ཐང་རེ་ཆད༔ ཆོས་སྐུའི་རྒྱལ་ས་མ་ཟིན་ན༔ ལྷ་ཁང་
གཙུག་ལག་ཀུན་རྫོབ་ཡིན༔ ལྷུན་གྲུབ་འོད་གསལ་མ་ཤེས་ན༔ ལྡེར་བཟོའི་ལོངས་སྐུ་འཇིག་པའི་རྒྱུ༔ བརྗོད་མེད་རང་མཚང་མ་རྟོགས་ན༔ ཤོག་བུའི་ཡི་གེ་འདུས་བྱས་ཡིན༔ ལྷུན་གྲུབ་རྒྱལ་ས་མ་ཟིན་ན༔
རྩིག་པའི་མཁར་དཔེ་འཇིག་པའི་རྒྱུ༔ ཐུགས་ངལ་མ་མཛད་ལྷ་སྲས་རྗེ༔ ཞེས་གསུངས་སོ༔ ཡང་ལྷ་སྲས་ཀྱིས་ཞུས་པ༔ མཧཱ་གྷུ་རུ་ལགས༔ དེ་འདྲའི་བདུད་སྤྲུལ་གྱིས་ཁ་གནོན་འབྱུང་བ་ལ༔ སྐྱེ་བོ་
རྣམས་འདུན་པ་གཅིག་པས་ཞབས་སྤྱི་བོར་བླངས་ཞིང་རྩེ་གཅིག་ཏུ་གུས་པར་བྱས་ན༔ སངས་རྒྱས་ཀྱི་བསྟན་པ་རྒྱས་པར་བྱེད་ལགས་སམ༔ ཞུས་པས༔ གྷུ་རུས་བཀའ་སྩལ་པ༔ གསན་དང་ལྷ་སྲས་བོད་
ཀྱི་རྗེ༔ པདྨའི་རྒྱལ་ཚབ་འབྱུང་བ་ལ༔ ད་དུང་བདུད་ཀྱིས་བར་ཆད་བྱེད༔ སྐྱེ་བོའི་བློ་ནི་མི་བརྟན་པས༔ བདུད་སྤྲུལ་ཕྱིན་ཅི་ལོག་པའི་བློས༔ འདྲ་མིན་སྐུར་པ་མང་དུ་འདེབས༔ འགོང་པོ་སྤུན་དགུའི་བློ་

༄༅༔ ༔བསྒྱུར་ནས༔ འདྲ་མིན་གཏེར་གྱི་ཆོས་ལོག་རྩོམ༔ ཆད་ལྟའི་ལྟ་བ་ཁ་ལ་འཁྱེར༔ རྒྱུ་འབྲས་ཁྱད་གསོད་བསྟན་བཅོས་རྩོམ༔ དབང་ཕྱུག་རླུང་ཞགས་ཉིད་ལ་དད༔ ཕོ་མོ་སྐྱེ་བོས་
ཚོགས་དཔོན་བྱེད༔ པདྨའི་ཞལ་གདམས་འཆལ་ཟེར་རོ༔ འགྲོ་བ་སེམས་ཅན་མ་ལུས་པ༔ ཐེ་ཚོམ་བློ་ཡི་ར་བར་འཇུག༔ གཞན་ཡང་པདྨའི་རྒྱལ་ཚབ་ལ༔ ཟོག་པོ་ཡིན་ཞེས་ཀུན་ཏུ་སྨྲ༔ འོད་གསལ་
ཆོས་ལ་སྨོད་པར་བྱེད༔ མི་ནག་སེར་མོའི་གཟུགས་ཅན་ནི༔ ཕྱོགས་རྣམས་ཀུན་ཏུ་མང་འབྱུང་ཞིང་༔ ཆོས་ཀྱི་ཁ་འཛིན་གྲུབ་མཐའ་ཆེ༔ ལྷ་སའི་ཕྱོགས་སུ་ངེས་པར་མང་༔ གཏེར་སྟོན་གཏེར་ཆོས་ཉིད་ལ་
སྡང་༔ དེ་ཡི་དབང་སོང་སྐྱེ་བོ་རྣམས༔ ཐམས་ཅད་བདུད་ཀྱིས་བསླུས་པ་ཡིས༔ དེ་ཡིས་བསོད་ནམས་ཉམས་པས་ན༔ ཆར་ཆུ་དུས་སུ་མི་ཕེབས་ཞིང་༔ ལོ་འབྲུ་དུས་སུ་མི་སྨིན་པས༔ པདྨ་ང་ལ་གསོལ་
བ་ཐོབ༔ པདྨའི་གཏེར་ཆོས་ཉམས་སུ་ལོང་༔ ཡང་དག་ཆོས་ལ་བལྟ་འདོད་ན༔ པདྨ་བཀའ་ཡིག་སྡོམས་ལ་ལྟོས༔ མ་ནོར་ཚུལ་བཞིན་ཉམས་སུ་ལོང་༔ དུས་གསུམ་སངས་རྒྱས་སྲས་སུ་འགྱུར༔
ཐུགས་ངལ་མ་མཛད་ལྷ་སྲས་རྗེ༔ ཚེ་ཚད་ལྔ་བཅུ་ཁ་རལ་དུས༔ བོད་ཀྱི་ཆོས་བྱེད་དགེ་བྱེད་རྣམས༔ དབེན་གནས་ལྷོ་མོན་མཚམས་ལ་བྲོས༔ རོང་སྒོ་ལ་སྒོ་བསམ་མི་ཁྱབ༔ བོད་ཀྱི་དགེ་བྱེད་འགྲོ་འདོད་

རྣམས༔ ཤར་གྱི་ཕྱོགས་ལ་འགྲོ་བ་ན༔ ཀོང་པོ་བུ་ཆུའི་གནས་ལ་བྲོས༔ རྩ་རིའི་གདོང་ལ་དབེན་གནས་ཀྱི༔ ལྷོ་བྲག་མཁར་ཆུའི་གནས་ལ་བྲོས༔ མཁར་ཆུའི་རོང་གིས་མཐའ་དམག་ཐུབ༔ ཚ་མོའི་རོང་
གིས་མཐའ་དམག་ཐུབ༔ མདོ་སྲག་སྟག་རྩེའི་འདབས་སུ་ཐུབ༔ རོལ་པ་མཁའ་འགྲོའི་གནས་ཀྱིས་ཐུབ༔ གཉའ་ནམ་རོང་གིས་མཐའ་དམག་ཐུབ༔ གཞན་ཡང་མཐའ་དམག་ཐུབ་པ་ཡི༔ གནས་དང་རོང་
ནི་བསམ་མི་ཁྱབ༔ གོང་དུ་བསྟན་པས་སྨོས་མི་དགོས༔ བོད་ཁམས་བདུད་ཀྱིས་འཇོམས་པའི་དུས༔ དུ་རུ་ཀ་ཡི་དམག་དཔུང་ལུག༔ མཐའ་བཞི་དག་ནས་ཆུ་ལྟར་གཡོ༔ སྟོད་སྨད་གཉིས་ནས་རྦབ་ལྟར་
འདྲིལ༔ བར་ན་སྐར་ལྟར་འཁྲུག་པའི་དུས༔ བོད་ལ་སྐྱིད་པའི་དུས་མེད་པས༔ བོད་ཀྱི་གཙུག་ལག་རྟེན་རྣམས་བཤིག༔ བྱིན་རླབས་ཆགས་པ་མེད་པར་གཏོང་༔ དེ་འདྲའི་དུས་ངན་འབྱུང་བས་ན༔ བོད་
ཀྱི་དགེ་བྱེད་ཆོས་བྱེད་རྣམས༔ ཞེན་ཆགས་འཁྲུལ་པ་མ་ཆེ་བར༔ གངས་རོང་ནགས་རོང་ལ་སོགས་པའི༔ པདྨའི་གནས་ཆེན་རྣམས་སུ་བསྒོམ༔ རྟེན་དང་དཔེ་ཆ་མང་པོས་ཀྱང་༔ རྣལ་འབྱོར་འཆིང་བའི་
གྲོགས་བྱེད་པས༔ པདྨའི་སྙིང་ཏིག་འདི་ཆོངས་ལ༔ མོན་བོད་མཚམས་ཀྱི་གནས་ལ་སྡོད༔ མཚན་ལྡན་རྗེ་ལ་གསོལ་བ་ཐོབ༔ འགྱུར་བ་མེད་པའི་སྟན་ཆུང་ཐིང་༔ མ་ཡེངས་ཀ་དག་ངང་ལ་སྡོད༔ གང་

༄༅༔ ༔ཤར་གང་སྣང་མ་ལུས་པ༔ ཡེངས་མེད་ངང་དུ་ཉམས་སུ་ལོང་༔ བློ་ཡི་བལྟ་བས་མ་བཅད་པར༔ བློ་བྲལ་ཡེ་ཤེས་དགོངས་པ་ལོང་༔ བྱས་པའི་ཆོས་ལ་མ་ཞེན་པར༔ བྱར་མེད་
གཉུག་མའི་གཏན་ཡུལ་བཟུང་༔ འཁོར་འདབས་མང་པོས་མ་བསྐོར་བར༔ གཅིག་པོར་དབེན་པའི་རི་ཁྲོད་འགྲིམས༔ སྐྱོ་རོགས་པདྨའི་གསོལ་འདེབས་གྱིས༔ པདྨས་ལུང་བསྟན་ཞལ་ཡང་མཇལ༔
ཐུགས་ངལ་མ་མཛད་ལྷ་སྲས་རྗེ༔ ཞེས་གསུངས་ནས་གུང་ཐང་ལ་ཐོག་ཏུ༔ ཡེ་ཤེས་མཚོ་རྒྱལ་གྱིས་མགྱོགས་པར་སྲོག་གི་ཡེ་གེ་ཅན་དུ་བཀོད་ནས༔ དགོངས་པ་ཟང་ཐལ་གྱི་ཟླ་ལ་ཟང་ཟང་ལྷ་བྲག་ལ་སྦས་
སོ༔ ས་མ་ཡཱ༔ རྒྱ་རྒྱ་རྒྱ༔༔ ལས་ཅན་གཅིག་དང་འཕྲད་པར་ཤོག༔ ཅེས་རིག